|  |  |
| --- | --- |
| D:\โลโก้ใหม่ของสถาบัน\IAS logo new 2017ม่วง1.png | **โครงการอบรมเชิงปฏิบัติการ** **เรื่อง “การจัดทำวารสารวิชาการในรูปแบบวารสารอิเล็กทรอนิกส์ ThaiJO 2.0”** |

 **------------------------------------------------------------------------**

**1. หลักการและเหตุผล**

 สถาบันเอเชียศึกษา ได้จัดทำแผนยุทธศาสตร์ ปี 2558 - 2561 โดยมุ่งพัฒนาสถาบันฯ ให้เป็นแหล่งอ้างอิงและให้ได้รับการยอมรับทั้งในระดับชาติและนานาชาติ

ศูนย์สื่อสารและเผยแพร่วิชาการ ดำเนินภารกิจเพื่อสนองพันธกิจของสถาบันฯ ในการเผยแพร่ความรู้งานวิจัยและวิชาการของนักวิจัยทางด้านเศรษฐกิจ สังคม วัฒนธรรม การเมือง ความสัมพันธ์ระหว่างประเทศของประเทศต่างๆ ในภูมิภาคเอเชียออกสู่สังคมในวงกว้าง ทั้งในรูปของสิ่งพิมพ์และสื่อสมัยใหม่เพื่อให้สอดคล้องกับการเปลี่ยนแปลงของเทคโนโลยีและสังคมโลกในยุคปัจจุบัน รวมทั้งพัฒนาคุณภาพวารสารให้เข้าสู่มาตรฐานระบบวารสารสากล โดยเปลี่ยนไปใช้ระบบ ThaiJO ในการบริหารจัดการวารสารแบบออนไลน์ทั้งการส่งผลงาน การวิจารณ์ และการตอบรับอัตโนมัติ ซึ่งได้จัดอบรมให้แก่บรรณาธิการ นักวิจัย และผู้เกี่ยวข้องแล้ว เมื่อวันที่ 6-7 กรกฎาคม 2560 ที่ผ่านมา

อย่างไรก็ตาม TCI และ NECTEC ได้ปรับปรุงระบบ ThaiJO เป็น ThaiJO 2.0 ศูนย์ฯ จึงพิจารณาให้จัดโครงการอบรมเชิงปฏิบัติการขึ้นเป็นครั้งที่ 2 เพื่อเพิ่มพูนความรู้และพัฒนาศักยภาพบุคคลากรด้านวิจัยและวิชาการในการที่บรรลุแผนยุทธศาสตร์ของสถาบันฯ ต่อไป

**2. วัตถุประสงค์**

1. เพื่อเพิ่มความรู้ความเข้าใจในการส่งบทความในระบบออนไลน์ และการวิจารณ์บนระบบออนไลน์บนระบบ ThaiJO 2.0
2. เพื่อฝึกปฏิบัติการใช้ระบบงานในรูปแบบออนไลน์
3. เพื่อพัฒนาคุณภาพวารสารของสถาบันฯ ให้เข้าสู่ฐาน TCI เพิ่มขึ้น

**3. ผู้รับผิดชอบโครงการ**

ศูนย์สื่อสารและเผยแพร่วิชาการ สถาบันเอเชียศึกษา จุฬาลงกรณ์มหาวิทยาลัย

**4. ผู้เข้าร่วมโครงการ**

 กองบรรณาธิการ บรรณาธิการ ผู้เขียนบทความ ผู้อ่านประเมินบทความ นักวิจัย เจ้าหน้าที่ผู้ปฏิบัติงาน จำนวน 25 คน

**5. รูปแบบการจัดกิจกรรม**

 การบรรยาย การสาธิต และฝึกปฏิบัติ (ตามกำหนดการ)